## Dagsorden

**Møde i Aftagerpanelet for Religionsstudier**

**29. november 2017 kl. 16.00-18.00**

Emne: Møde i aftagerpanelet for Religionsstudier

Dato og tidspunkt: Onsdag den 29. november 2017 kl. 16.00-18.00

Sted: Professionshøjskolen UCC, Campus Carlsberg, Humletorvet 3, 1799 København V

Deltagere: Tim Jensen (TJ), Anders Bæk Brøndsted (AB), Anna Mogensen (AM), Gitte Skov Andersen (GA), Benedicte Karlog Mortensen (BM), Ingelise Nielsen (IN), Trine Fenger (TF), Bolette Kornum (BK), Christian Vollmond (CV).

Afbud fra: Lasse Jensby (LJ)

Referent: Ingelise Nielsen (IN)

**Dagsorden:**

1. **Referat fra sidst**
2. **Velkomst til de nye medlemmer med kort præsentationsrunde**
3. **Tim introducerer til Religionsstudier med nøgletal**
4. **Gennemgang af kommissoriet for Aftagerpanelet med det formål senere på mødet at formulere fokusområder og tiltag for det kommende år**
5. **Synliggørelse af Aftagerpanelets hjemmeside blandt de studerende. Er der ressourcer til opdatering af hjemmesiden?:**

* Flere karrierevideoer med Aftagerpanelets medlemmer
* Cases: Videointerviews med studerende om praktikplads
* Katalog: Udvide kataloget med flere mulige praktiksteder

1. **Karrieredag**

* Karrieredag i foråret 2018 er fastlagt: Er det en ide, at det er medlemmerne af Aftagerpanelet der alle fremlægger denne dag? Ca. et kvarters oplæg om karrierevej og jobbets indhold og med efterfølgende reception. Dato for karrieredag i maj måned 2018 fastlægges på mødet.
* Efter karrieredagen kan vi holde kort møde i Aftagerpanelet og spise en god middag ude i byen.

1. **Afklaring af fokusområder og tiltag for det kommende års arbejde**

Tim har foreslået Aftagerpanelet i efteråret 2018 mødes med Studienævnet med henblik på et fælles møde, hvor vi kan samtale om brobygningsmuligheder og mulige tiltag for udvikling af Religionsstudier med henblik på branchesikring af uddannelsen.

Til diskussion: Nedenstående punkter er mulige dagsordenspunkter til mødet med Studienævnet, men også tænkt som oplæg til en intern afklaring i Aftagerpanelet om det kommende års fokuspunkter i panelet.

* Revidering af studieordningen og kompetencebekendtgørelsen: Hvor ofte bliver studieordningen og kompetencebekendtgørelsen revideret? Hvordan kan Aftagerpanelet bedst spille ind i den sammenhæng mht. at rådgive om kvalitetssikring og udvikling af uddannelserne samt brobygning til arbejdslivet?
* Forslag vedr. udarbejdelse af kompetenceskema til inspiration for Studienævnet med henblik på at bidrage med aktuel viden om arbejdsmarkedets kompetencebehov: Alle aftagermedlemmer udfylder et kompetenceskema med udgangspunkt i det eksisterende generelle kompetenceskema, som det tidligere Aftagerpanel udarbejdede (se generelle skema og ’tomt’ kompetenceskema til udfyldelse vedhæftet mail).

Vi repræsenterer en bred vifte af arbejdsfunktioner og arbejdspladser og disse kompetenceskemaer kan evt. være til inspiration for Studienævnet for den videre udvikling af uddannelsen og kompetencebekendtgørelsen? Vi har tidligere haft det oppe at vende på møde.

* Synliggørelse af Religionsstudiers tre mulige veje, som tidligere er blevet debatteret i panelet: undervisningsvejen, kulturvejen og formidlingsvejen: De studerende har før deres speciale mulighed for at tilvælge faget ”Repræsentation og formidling af religion”, der også inkluderer en praktikplads, hvor de her bliver introduceret til fagets tre veje. Er der andre mulige tiltag for synliggørelse og oplysning om den studerendes egen mulige toning af uddannelsen?
* Forslag til andre diskussionsemner?

1. **Næste mødedato: Hvornår og hvor?**
2. **Eventuelt**